**Speedy** on nimi kahdelle eri DC Comicsin kustantamalle sarjakuvasankarille, jonka loivat alun perin Mort Weisinger ja Paul Norris. Hahmo teki ensiesiintymisensä vuonna 1941 *More Fun Comics* -sarjakuvalehden numerossa 73. Speedy tunnetaan Vihreän Nuolen teini-ikäisenä apurina.

Speedyt
-------

### Roy Harper

*Pääartikkeli: Roy Harper*
Alkuperäinen Speedy oli orvoksi jäänyt Roy Harper Juniori. Hänen isänsä oli metsänvartija, joka kuoli pelastaessaan tulipalolta navajoen poppamiehen Brave Bowin. Poppamies kasvatti Harperin ja opetti hänelle jousiammuntaa. Poika opetteli jousella ampumista mieluusti, erityisesti ihannoimansa sankarin Vihreän Nuolen vuoksi. Teini-iässä Harper sai tilaisuuden esiintyä jousiammuntakilpailussa, jossa Vihreä Nuoli oli tuomarina. Vuosia myöhemmin Brave Bowin kuoltua Vihreä Nuoli pyysi Harperia apurikseen, johon poika myös suostui ja sai sankarinimekseen Speedy. Samalla Harperista tuli Vihreän Nuolen alter egon Oliver Queenin suojatti.

Taistellessaan muutaman vuoden Vihreän Nuolen rinnalla Harperista tuli samalla yksi Teinititaanien perustajajäsenistä. Alkuperäsryhmän lopetettua toimintansa Harper sekaantui huumeisiin Great Frog musiikkiyhtyeen myötä. Sittemmin Harper vietti aikaa Suicide Squad -ryhmässä ennen palaamistaan Teinititaaneihin. 1990-luvulla Harper luopui Speedyn roolista ja otti uudeksi nimekseen Arsenal.

### Mia Dearden

*Pääartikkeli: Mia Dearden*
Mia Dearden oli teini-ikäinen tyttö, joka karkasi kotoaan isänsä pahoinpitelyn vuoksi. Deardenista tuli lapsiprostutioitu, mutta Oliver Queen pelasti hänet myöhemmin erään asiakkaan kynsistä. Queenilla ei kuitenkaan ollut tarpeeksi aikaa tytölle, koska hän yritti rakentaa elämäänsä uudelleen. Dearden ryhtyi opettelemaan salaa jousiammuntaa ja kamppailemista yhdessä Queenin seuraajan Connor Hawken kanssa. Dearden pyysi samalla jatkuvasti Queenilta päästä Vihreän Nuolen apuriksi, mutta Queen ei halunnut asettaa toista apuria vaaraan. Dearden huomasi myöhemmin olevansa HIV-positiivinen, ja hän alkoi pyrkiä yhä tarmokkaammin Vihreän Nuolen apuriksi, kunnes tämä suostui ottamaan tytön uudeksi Speedyksi. Myös Dearden oli hetken aikaa Teinititaanien jäsen.

Muissa medioissa
----------------

### Animaatiossa

#### The Superman/Aquaman Hour of Adventure

Roy Harperin versio Speedystä esiintyi ensimmäisen kerran televisiossa *The Superman/Aquaman Hour of Adventure* -ohjelman Teinititaanien jaksoissa, jossa hahmon äänenä toimi Pat Harrington, Jr.

#### Teen Titans

Roy Harper *Teen Titansissa*.
Roy Harperin versio Speedystä esiintyi *Teen Titans* -sarjassa vierailevana hahmona vuosina 2004–2005, jolloin hahmon äänenä oli Mike Erwin. Hän ei ollut aluksi Teinititaani ensiesiintymisessään jaksossa "Winner Take All", jossa hän taisteli eräässä turnauksessa Robinia vastaan. Myöhemmin Harper liittyi Teinititaanien sisarryhmään Titans East, jossa olivat myös Vesipoika, Bumblebee ja Más y Menos.

#### Justice League Unlimited

Roy Harper *Justice League Unlimited* -sarjassa.
Roy Harper esiintyy Speedynä *Justice League Unlimitedin* jaksossa "Patriot Act", jossa hahmon äänenä on *Teen Titans* -sarjan tavoin Mike Erwin. Speedy lähetettiin Metropolisiin lisäapuna Crimson Avengerin kanssa, kun kaikki varsinaiset Oikeuden Puolustajat olivat kiireellisiä omien tehtävien vuoksi. Jaksossa Vihreä Nuoli mainitsi Speedyn olevan hänen entinen apuri. Kaksikko yritti kukistaa superseerumin ottaneen kenraali Eilingin, joka yritti tappaa Teräsmiehen, mutta joutui tappelemaan sitä vastoin kourallisen ilman supervoimia omaavia sankareita vastaan. Speedy ja Vihreä Nuoli eivät kuitenkaan onnistuneet kukistamaan Eilingia ja nuolten loppuessa kesken hän heitti kaksikon autojen päälle, jonka myötä he menettivät tajuntansa. Lopulta Eiling huomasi tehneensä virheen asukkaiden huomautuksesta ja lähti matkoihinsa.

#### Batman – pelottomat

Roy Harper esiintyi Speedynä muutaman kerran *Batman – pelottomat* -sarjassa, jossa hahmon äänenä toimi Jason Marsden. Hän esiintyi ensi kerran jaksossa "Dawn of the Deadman!" jossa hän oli Vihreän Nuolen apurina. Jakson aikana Speedyn keho joutui Deadmanin ja Batmanin henkien hallintaan, jotka yrittivät pelastaa Batmanin ja johdattaa Vihreä Nuoli etsimään Batmanin haudan, jonne hänet haudattiin elävänä. Toisessa jaksossaan "Sidekicks Assemble!" Speedy työskenteli yhdessä Vesipojan ja Robinin kanssa estääkseen Ra’s al Ghulin aikeet. Speedy poikkeaa sarjakuvaversiostaan ettei hän ole yhtä vastahakoinen, kuten jaksossa esiintyneet Robin ja Vesipoika vaan enemmän kiltin oloinen sankari.

#### Young Justice

Animaatiosarjassa *Young Justice* Roy Harper on Vihreän Nuolen suojatti, joka ryhtyy soolosankariksi nimeltä Red Arrow siitä syystä, että Oikeuden Puolustajat eivät kerro apureilleen totuutta puolustajien tukikohdasta. Kun Vesipoika, Robin ja Poika Salama perustavat apureiden tiimin Roy kieltäytyy liittymästä tiimiin. Sarjan lopussa, kun Roy pettää puolustajat, Vandal Savagelle ja Valolle selviää, että Roy ei olekaan alkuperäinen Roy Harper, vaan Kadmus-projektin valmistama klooni. Klooni Roy alkaa etsiä aitoa Royta ja lopulta löytää tämän vaimonsa Jade Nguyenin kanssa Tiibetistä, jonka jälkeen aito Roy viedään Star Cityn sairaalaan, jossa hän toipuu. Aidolta Roylta puuttuu käsi, koska siitä Kadmus-projekti otti hänen dna:nsa. Aito Roy lähtee Lex Luthorin perään, joka oli Kadmuksen johtaja ja jonka takia tämä oli vastuussa Royn käden puuttumisesta. Luthor kuitenkin antaa Roylle robottikäden, jonka jälkeen Roy alkaa toimia sankarina nimeltä Arsenal.

### Televisiossa

#### Smallville

Mia Deardenin versio Speedysta esiintyi ensimmäisen kerran televisiossa 30. lokakuuta 2009 *Smallvillen* 9. tuotantokauden jaksossa "Crossfire", jossa hahmoa esittää Elise Gatien. Hahmo esiintyi hyvin pitkälti sarjakuvan tavoin. Dearden on sarjassa prostutioitu, joka on opetellut katutappelemista. Hän yritti kerätä tarpeeksi rahaa päästäkseen eroon sutenööristään Rickistä. Oliver Queen näkee tytön kiltin puolen ja opettaa häntä hallitsemaan vihansa. Sutenööri Rick kuitenkin pakottaa Deardenia houkuttelemaan Queenin syrjäiseen paikkaan, jotta voisi kidnapata hänet. Dearden kuitenkin kääntyy Rickiä vastaan, joka joutuu myöhemmin pidätetyksi. Dearden puolestaan jatkoi Queenin kumppanina ja sai tietää myös hänen olevan Vihreä Nuoli. Sarjassa Mia käyttää punaisia ​​ja keltaisia ​​vaatteita, jotka edustavat Speedyn puvun värejä sarjakuvissa. Toisin kuin sarjakuvissa, Mia on ruskeaverikkö, ja hänet nähdään vaaleahiuksisena vain, kun hän käyttää peruukkia prostituoituna.

#### Arrow

Televisiosarjassa *Arrow* Oliver Queenin sisar Thea Dearden Queen käytti itsestään nimeä Speedy. Häntä esitti sarjassa Willa Holland.

### Elokuvat

* Animaatioelokuvassa *Teen Titans: The Judas Contract* Roy Harperia Speedynä ääninäytteli Crispin Freeman.
* Animaatioelokuvassa *Justice League Dark: Apokolips War* Speedy oli yksi Teinititaanien jäsenistä, jotka kuolivat Paradoomien hyökkäyksen aikana.

### Videopelit

* Roy Harperin Speedy esiintyy vuoden 2005 *Teen Titans* -pelissä.

Hahmoa näytelleet
-----------------

| **Vuodet** | **Näyttelijät** | **Sarjat** | **Elokuvat** | **Videopelit** |
| --- | --- | --- | --- | --- |
| 1967 | Pat Harrington, Jr | *The Superman/Aquaman Hour of Adventure* |  |  |
| 2004–2006 | Mike Erwin | *Teen Titans**Justice League Unlimited* |  | *Teen Titans* |
| 2009–2010 | Jason Marsden | *Batman – pelottomat* |  |  |
| 2009 | Elise Gatien | *Smallville* |  |  |
| 2010 | Crispin Freeman | *Young Justice* |  |  |
| 2012- | Colton Haynes | *Arrow* |  |  |
|

Lähteet
-------

1. ↑  Green Lantern nro 85-86(1971)
2. ↑  New Titans nro 99 (1993)
3. ↑  One on One with John DiMaggio *Hobotranshcan* 12.12.2008 Viitattu 27.7.2010 (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vihreä Nuoli |
| --- |
|  |
| George Papp ja Mort Weisinger (**Oliver Queen**) ● Kelley Puckett ja Jim Aparo (**Connor Hawke**)

 |
|  |
| Vihreät Nuolet | Oliver Queen • Connor Hawke
 |
|  |
| Apurit | Speedy (Roy Harper • Mia Dearden) • Arsenal |
|  |
| Liittolaiset | Arrowette • Batman • Musta Kanarialintu • Eddie Fyers • Emiko Queen • Felicity Smoak • Hal Jordan • Kyle Rayner • Katana • Onyx • The Question • Richard Dragon • Shado • Sin • Stanley Dover Jr. |
|  |
| Viholliset | Amon Sur • Brick • China White • Constantine Drakon • Kellokuningas • Cubid • Dark Archer • Deadshot • Deathstroke • Doctor Light • Everyman • Gargoyle • Hellgrammite • Killer Moth • Kreivi Vertigo • Merlyn • Natas • Neron • Onomatopoeia • Professori Ojo • Prometheus • Rainbow Archer • Ra’s al Ghul • Red Dart • Richard Dragon • Shrapnel • Spider • Star City Slayer • Wizard |
|  |
| Sarjakuvat | More Fun Comics • Green Lantern/Green Arrow • Green Arrow: The Longbow Hunters • Green Arrow: Year One • Green Arrow and Black Canary |
|  |
| Sijainnit | Queen Industries (Q-Core) • Star City • Starfish Island • Vlatava • Nanda Parbat |
|  |
| Televisiossa | *DC Showcase: Green Arrow* (2010) • *Arrow* (2012–2020) |
|  |
| Videopelit | *Injustice: Gods Among Us* (2013) • *Injustice 2* (2017) |

 |

Teinititaanit

|  |  |
| --- | --- |
| Luojat | 
* Bob Haney
* Bruno Premiani

 |
| Perustajajäsenet | 
* Robin
* Poika Salama
* Vesipoika
* Ihmetyttö
* Speedy

 |
| Viholliset | 
* André LeBlanc
* Blackfire
* Brain
* Brother Blood
* Brotherhood of Evil
* Cheshire
* Dark Nemesis
* Deathstroke
* Ding Dong Daddy
* Disruptor
* Doctor Light
* Dreadbolt
* Fearsome Five
* Kellokuningas
* Kenraali Immortus
* Kenraali Zahl
* Gizmo
* Hangmen
* H. I. V. E.
* Holocaust
* Houngan
* Jericho
* Jinx
* Madame Rouge
* Mad Mod
* Mammoth
* Monsieur Mallah
* Phobia
* Plasmus
* Psimon
* Puppeteer
* Shimmer
* Superboy-Prime
* Terror Titans
* Trident
* Trigon
* Warp
* Wildebeest

 |
| TV-sarjat | 
* Teen Titans

 |
| Elokuvat | 
* Teen Titans: Trouble in Tokyo

 |
| Videopelit | 
* Teen Titans
* Teen Titans 2

 |



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Speedy (DC Comics)